
****

PLAN ULAGANJA U DUGOTRAJNU IMOVINU ZA 2020. GODINU

Svibanj 2020.

# 1. UVOD

Trgovačko društvo Komunalac d.o.o., Samobor upisano je u sudski registar Trgovačkog suda u Zagrebu rješenjem br. Tt-97/4108-2, za obavljanje komunalnih djelatnosti, održavanje čistoće, sakupljanje i odlaganje komunalnog otpada, održavanje javnih površina, nerazvrstanih cesta, tržnica na malo, održavanje groblja, pružanje kolodvorskih usluga, upravljanje stambenim zgradama i drugo.

Grad Samobor jedini je osnivač i stopostotni vlasnik, a društvo je svrstano prema Zakonu o računovodstvu, čl. 17, u srednje velike poduzetnike.

Sjedište Društva nalazi se u Ulici 151. samoborske brigade HV br. 2 u Samoboru.

Organi upravljanja su Uprava, Nadzorni odbor i Skupština Društva.

Odlukom Skupštine društva od 26.11.2014. g. Ivica Karoglan, dipl. ing. agr. imenovan je direktorom na određeno vrijeme do opoziva Skupštine društva, a počevši od 04.12.2014. g.

U skladu sa Zakonom o komunalnom gospodarstvu (NN 68/18, 110/18, 32/20) i Odlukom o povjeravanju obavljanju komunalnih djelatnosti (Službene vijesti Grada Samobora broj 02/19) trgovačkom društvu Komunalac d.o.o. povjereno je obavljanje sljedećih komunalnih djelatnosti na području Grada Samobora:

* održavanje nerazvrstanih cesta
* održavanje javnih površina na kojima nije dopušten promet motornim vozilima
* održavanje javnih zelenih površina
* održavanje građevina, uređaja i predmeta javne namjene
* održavanje groblja
* održavanje čistoće javnih površina
* održavanje javne rasvjete
* usluge parkiranja na uređenim javnim površinama i u javnim garažama
* usluge javnih tržnica na malo
* usluge ukopa pokojnika
* prigodno ukrašavanje grada
* sanacija divljih odlagališta
* monitoring saniranog odlagališta neopasnog otpada Trebež
* dimnjačarski poslovi.

U skladu s člankom 378. Zakona o vlasništvu i drugim stvarnim pravima (N.N. br. 91/96, 68/98, 137/99, 22/00, 114/01, 79/06, 141/06, 146/08, 38/09, 143/12 i 152/14) trgovačko društvo Komunalac d.o.o., Samobor obavlja djelatnost upravljanja nekretninama (stambenim zgradama) na području Grada Samobora i Grada Sveta Nedelja.

# 2. PLAN ULAGANJA U DUGOTRAJNU IMOVINU I IZVORI FINANCIRANJA

|  |  |  |  |  |
| --- | --- | --- | --- | --- |
| R.B. | PLANIRANI PREDMET NABAVE | PROCIJENJENA VRIJEDNOST NABAVE | IZVOR FINANCIRANJA | SLUŽBA |
| 1. | Mini bager | 440.000,00 kn | Financijski leasing | SLUŽBA GROBLJA/SLUŽBA ODRŽAVANJA NERAZVRSTANIH CESTA |
| 2. | Lako teretno vozilo s otvorenim sandukom | 150.000,00 kn | Vlastita sredstva | SLUŽBA ODRŽAVANJA NERAZVRSTANIH CESTA |
| 3. | Traktor s priključcima | 550.000,00 kn | Financijski leasing | SLUŽBA ODRŽAVANJA JAVNIH I ZELENIH POVRŠINA I GRAĐEVINA |
| 4. | Kamion smećar s dvije komore | 1.700.000,00 kn | Financijski leasing | SLUŽBA GOSPODARENJA OTPADOM |
| 5. | Teleskopski utovarivač | 700.000,00 kn | Financijski leasing |
| 6. | Šator za Trebež | 370.000,00 kn | Financijski leasing |
| 7. | Kontejneri PEHD 1100 l - 10 kom | 17.000,00 kn | Vlastita sredstva |
| 8. | Garderobni i sanitarni kontejneri za Trebež | 195.000,00 kn | Vlastita sredstva |
| 9. | Vozilo za prijevoz pokojnika | 400.000,00 kn | Financijski leasing | SLUŽBA GROBLJA |
| 10. | Parkirni aparati | 150.000,00 kn | Vlastita sredstva | SLUŽBA PARKIRALIŠTA I PAUKA |
| 11. | Cerada za tržnicu | 60.000,00 kn | Vlastita sredstva | SLUŽBA TRŽNICA |
| 12. | Centralno grijanje - C objekt | 200.000,00 kn | Vlastita sredstva | SVE SLUŽBE |
| 13. | Nadogradnja sustava za pohranu informatičkih podataka | 55.000,00 kn | Vlastita sredstva |
| 14. | Informatička oprema | 80.000,00 kn | Vlastita sredstva |
| 15. | Uredski namještaj | 30.000,00 kn | Vlastita sredstva |
|  | **UKUPNO** | **5.097.000,00 kn** |  |  |

Planirane investicije u dugotrajnu imovinu za 2020. godinu iznose 5.097.000,00 kn, od čega t.d. Komunalac d.o.o. planira financirati iznos od 937.000,00 kn iz vlastitih sredstava, dok preostali iznos investicija namjerava nabaviti putem financijskog leasinga.

Planira se nabava mini bagera kojeg bi koristile Služba groblja te Služba održavanja nerazvrstanih cesta procijenjene vrijednosti nabave 440.000,00 kn.. Također, za Službu održavanja nerazvrstanih cesta planira se nabava lakog teretnog vozila s otvorenim sandukom procijenjene vrijednosti nabave 150.000,00 kn.

Traktor s priključcima procijenjene vrijednosti nabave 550.000,00 kn planira se nabaviti kako bi se unaprijedili poslovi Službe održavanja javnih i zelenih površina i građevina.

Za Službu gospodarenja otpadom planira se nabava kamiona smećara s dvije komore procijenjene vrijednosti nabave 1.700.000,00 kn, teleskopskog utovarivača procijenjene vrijednosti nabave 700.000,00 kn, šatora za Trebež procijenjene vrijednosti nabave 370.000,00 te garderobnih i sanitarnih kontejnera za Trebež procijenjene vrijednosti nabave 195.000,00 kn. Također, krajem veljače već je izvršena nabava 10 komada kontejnera PEHD 1100 l.

Nabava vozila za prijevoz pokojnika procijenjene vrijednosti nabave 400.000,00 kn, a za potrebe Službe groblja, pokrenuta je u travnju 2020. godine putem otvorenog postupka javne nabave.

Također, planira se nabava cerade za tržnicu u Samoboru procijenjene vrijednosti nabave 60.000,00 kn.

Planirana nabava dugotrajne imovine koja se odnosi na sve službe t.d. Komunalac d.o.o. jest nabava centralnog grijanja za Zgradu C procijenjene vrijednosti 200.000,00 kn, nadogradnje sustava za pohranu informatičkih podataka procijenjene vrijednosti nabave 55.000,00 kn, informatičke opreme procijenjene vrijednosti nabave 80.000,00 kn te uredskog namještaja procijenjene vrijednosti nabave 30.000,00 kn.

Planirana dugotrajna imovina procijenjene vrijednosti nabave veće od 200.000,00 kn nabavit će se putem otvorenih postupaka javne nabave, dok će se ostala planirana dugotrajna imovina nabaviti putem postupaka jednostavne nabave.

Cilj planiranih nabava dugotrajne imovine je lakše, brže i kvalitetnije obavljanje svih komunalnih djelatnosti koje pruža t.d. Komunalac d.o.o. te u konačnici povećanje zadovoljstva krajnjih korisnika usluga.

Ovaj Plan ulaganja u dugotrajnu imovinu za 2020. godinu u skladu je s Planom nabave za 2020. godinu objavljenim na Elektroničkom oglasniku javne nabave, a prema Zakonu o javnoj nabavi (NN 120/16), te usvojenim od strane Nadzornog odbora t.d. Komunalac d.o.o. dana 19.12.2019. godine.

**Rukovoditelj FRS:** **Direktor:**

Ljerka Duvnjak, dipl.oec. Ivica Karoglan, dipl.ing.agr